Sesongen 2015 ble en ny type lyddemper tatt i bruk. I den polske serien kjørte Holta for ŻKS Ostrovia som ble ledet av den polske landslagssjefen Marek Cieślak. I Sverige representerte Holta Elit Vetlanda. For Holta sin del var sesongen god. I Polen var Holta den beste poengplukkeren i serien og hadde det tredje høyeste poengsnittet (2,325) til tross for flest kjørte heat. Videre ble Elit Vetlanda svensk mester og Holta fikk dermed sitt femte SM-gull i karrieren.